เรื่องร้องเรียน: ร้านขายไก่ย่างรถเข็นแผงลอย ย่างไก่ข้างทางแล้วปล่อยมลพิษ เป็นควันในปริมาณมาก ในบริเวณหน้าร้าน 7-11 ที่อยู่กับร้านติดมันส์ ถ.อิสรภาพ โดยทำให้ผู้คนที่สัญจรผ่านไปมาต่องสูดดมมลพิษควัน มาเป็นเวลากว่า 1 เดือนแล้ว ทำให้สุขภาพและคุณภาพชีวิตแย่ลง โดยร้านไก่ย่างร้านนี้จะเริ่มย่างไก่/เนื้อ ในเวลาช่วงเช้าตั้งแต่ 07.30 น. (ควันเยอะสุดในช่วง 08.00 น.  จึงอยากวอนให้ กทม . เข้ามาช่วยดูแลไม้ให้ร้านปล่อยมลพิษออกมาสร้างความเดือดร้อนแก่ผู้ที่อาศัยในบริเวณและผู้ที่สัญจรไปมาโดยเร็ว
การดำเนินการของเจ้าหน้าที่: สำนักงานเขตบางกอกใหญ่ ขอขอบพระคุณท่านที่แจ้งเรื่องร้องเรียนเข้ามา ทางสำนักงานเขต ได้ดำเนินการตรวจสอบแล้ว ขอเรียนแจ้งว่า  เมื่อวันที่ 1 กุมภาพันธ์ 2566 เวลาประมาณ 15.50 น.เจ้าหน้าที่่ฝ่ายสิ่งแวดล้อมฯได้ดำเนินการตรวจสอบ ขณะตรวจสอบพบว่าบริเวณที่ถูกร้องเรียนมีรถเข็นขายไก่ย่าง และหมูปิ้ง ใช้ชื่อว่าลุงต้อย ไก่ย่าง  จากการสอบถามเจ้าของร้านแจ้งว่าทำการขายทุกวัน ตั้งแต่เวลา 06.00 – 10.00 น. และ เวลา 15.00 – 19.00 น. ขณะตรวจสอบพบว่ามีการติดพัดลมระบายอากาศเหนือเตา ไม่มีปล่องระบายควัน บริเวณด้านข้างมีแผ่นพลาสติกกั้น  จึงได้มีหนังสือแบบตรวจแนะนำของเจ้าพนักงานตามพระราชบัญญัติการสาธารณสุข พ.ศ. 2535 ให้ดำเนินการแก้ไขเหตุร้องเรียนดังกล่าว โดยให้ระยะเวลาดำเนินการ 7 วัน  ซึ่งจะได้ติดตามผลเมื่อครบกำหนดต่อไป #รบกวนท่านกดดาว ให้แก่เจ้าหน้าที่ เพื่อเป็นขวัญและกำลังใจในการปฏิบัติงานต่อไปค่ะ ขอบคุณคะ
ความเห็นของผู้แจ้ง: ขอขอบคุณเจ้าหน้าที่ กทม. ที่ช่วยดำเนินการเพื่อคืนคุณภาพชีวิตที่ดีให้กับชาว กทม. ขอบคุณมากครับ
พื้นที่: แขวงวัดอรุณ เขตบางกอกใหญ่ กรุงเทพมหานคร